b'\n_START_ARTICLE_\nRu\xc5\xbei\xc4\x8dasta \xc5\xbeli\xc4\x8darka\n_START_SECTION_\nOpis\n_START_PARAGRAPH_\nRu\xc5\xbei\xc4\x8dasta \xc5\xbeli\xc4\x8darka je 80 cm visoka. Duga je oko 2 i pol metra. Ima raspon krila 120-130 cm. Krila su crvene boje. Na glavi nema perja. Perje na vratu, prsima i gornjem dijelu le\xc4\x91a je bijelo. Vrat joj je dosta dug i bijele je boje. O\xc4\x8di su crvene boje. Noge su crvenkaste i jako su duge. Prepoznatljiva karakteristika je i dugi sivi kljun u obliku \xc5\xbelice. Spolovi se ne razlikuju mnogo. Mu\xc5\xbejaci su malo ve\xc4\x87i od \xc5\xbeenki i imaju dulji kljun. Rep je naran\xc4\x8dastoru\xc5\xbei\xc4\x8daste boje. Ostatak tijela je blijedoru\xc5\xbei\xc4\x8daste boje._NEWLINE_Ova ptica provodi dosta vremena u plitkoj vodi tra\xc5\xbee\xc4\x87i hranu. Tra\xc5\xbei je pomo\xc4\x87u kljuna mi\xc4\x8du\xc4\x87i ga s lijeva na desno i suprtono. Njezinu prehranu \xc4\x8dine: male ribe, rakovi, \xc5\xa1koljka\xc5\xa1i, kukci, njihove li\xc4\x8dinke, vodozemci, vodene biljke i sjemenke. Ove ptice su jako dru\xc5\xa1tvene. \xc5\xbdive u kolonijama \xc4\x8dak i s drugim vrstama ptica. Lete u jatima dugim dijagonalnim linijama ispru\xc5\xbeenih nogu i vrata.\n_START_SECTION_\nRazmno\xc5\xbeavanje\n_START_PARAGRAPH_\nRu\xc5\xbei\xc4\x8daste \xc5\xbeli\xc4\x8darke gnijezde se u kolonijama. Mu\xc5\xbejaci i \xc5\xbeenke grade gnijezdo zajedno. Gnijezdo je napravljeno od \xc5\xa1tapi\xc4\x87a i oblo\xc5\xbeeno je travom i li\xc5\xa1\xc4\x87em, te se nalazi na drvetu. \xc5\xbdenka postavlja dva do \xc4\x8detiri pjegavih jaja. Oba roditelja inkubiraju jaja. Pti\xc4\x87i se izlegnu nakon otprilike tri tjedna. Perje dobivaju nakon 35-42 dana. Roditelji hrane mlade pti\xc4\x87e osam tjedana, kada oni nau\xc4\x8de letjeti. Pti\xc4\x87i su bijele boje, imaju perje na glavi i ru\xc5\xbei\xc4\x8daste mrlje na krilima. Sazrijevaju nakon tri godine.\n_START_SECTION_\nStatus za\xc5\xa1tite\n_START_PARAGRAPH_\nPopulacija ovih ptica je neko vrijeme bila ugro\xc5\xbeena zbog lova. U 19. stolje\xc4\x87u. njihova pera su kori\xc5\xa1tena za izradu \xc5\xbeenskih kapa i lepeza. Osim toga, status im je bio ugro\xc5\xbeen i zbog prevelike koli\xc4\x8dine zaga\xc4\x91enja. Do po\xc4\x8detka 20. stolje\xc4\x87a broj jedinki se smanjio na samo nekoliko desetaka parova u SAD-u. Za njih su izdvajana posebma za\xc5\xa1ti\xc4\x87ena podru\xc4\x8dja i u 1940-ima postaju zakonom za\xc5\xa1ti\xc4\x87ena vrsta. U me\xc4\x91uvremenu im se stanje popravilo, pa im status za\xc5\xa1tite nije vi\xc5\xa1e ugro\xc5\xbeen, nego smanjeni rizik. Prirodni neprijatelji ove ptice su \xc4\x87elavi orao, rakun i crveni uvezeni mrav.'